Ειδική στολή για διαστημικό σεξ σε περιβάλλον απώλειας βαρύτητας, 2008
Το **σεξ στο διάστημα** είναι η τέλεση συνουσίας σε περιβάλλον χωρίς βαρύτητα και γενικότερα στο ακραίο περιβάλλον του διαστήματος. Σύμφωνα με τους φυσικούς νόμους της κίνησης εάν οι συμμετέχοντες στην σεξουαλική πράξη παραμείνουν ενωμένοι, οι κινήσεις τους θα αλληλοαπωθούνται, ενώ παράλληλα θα αιωρούνται προς άλλα αντικείμενα και μπορεί να υπάρξουν ακόμα και συγκρούσεις. Από την άποψη αυτή η σύλληψη και εγκυμοσύνη σε περιβάλλοντα εκτός της Γης ενδεχομένως να είναι προβληματική.

Το θέμα της ερωτικής δραστηριότητας και της σεξουαλικής αναπαραγωγής είναι σημαντικό καθώς θα πρέπει να αντιμετωπιστεί ως ένα από τα πολλά ζητήματα που χρειάζονται επίλυση προκειμένου να προχωρήσει η γενικότερη εξερεύνηση και αποικισμός του διαστήματος, και να προστατευτεί η επιβίωση του ανθρώπινου είδους με την εξάπλωση του στο διαστημικό περιβάλλον.

Ζητήματα φυσιολογίας
--------------------

Υπάρχουν πολλά προβλήματα σε σχέση με τις αλλαγές στην φυσιολογία τα οποία επηρεάζουν την σεξουαλική συνεύρεση, όπως αλλαγές στην βαρύτητα, κοσμική ακτινοβολία, θόρυβος, δονήσεις, απομόνωση, αλλαγή στους κιρκάδιους ρυθμούς, και ο συνδυασμός των παραγόντων αυτών.

Το κύριο ζήτημα ως προς την αναπαραγωγή εκτός του γήινου περιβάλλοντος είναι η έλλειψη βαρυτικής επιτάχυνσης, καθώς όλη ανεξαιρέτως η ζωή στην Γη εξελίχθηκε υπό την επήρεια της γήινης βαρύτητας, η οποία υπήρξε καθοριστική στην διαμόρφωση των χαρακτηριστικών της φυσιολογίας τους όπως δομή και λειτουργία των κυττάρων, ανάπτυξη οργάνων, και συμπεριφορά. Επιπλέον η χαμηλή πίεση αίματος που προκύπτει από την έλλειψη βαρύτητας ενδεχομένως θα δημιουργήσει προβλήματα στύσης στους άντρες, ενώ ο όποιος ιδρώτας προκύψει από τις κινήσεις της σεξουαλικής δραστηριότητας θα διασκορπιστεί αιωρούμενος στον περιβάλλοντα χώρο.

Υπάρχουν μελέτες οι οποίες έχουν διεξαχθεί σε διαστημικό περιβάλλον με αρουραίους, σύμφωνα με τα αποτελέσματα των οποίων τα έμβρυα που γονιμοποιήθηκαν στο διάστημα και αναπτύχθηκαν κατόπιν στην Γη δεν παρουσίαζαν κάποιο πρόβλημα, ενώ αυτά που αναπτύχθηκαν για περισσότερο χρόνο στο διάστημα είχαν αλλαγές στους νευρώνες και το νευρικό σύστημα τους που επηρέαζε την αίσθηση προσανατολισμού τους όταν γεννήθηκαν. Επιπλέον μελέτες με αρουραίους έδειξαν πως το ποσοστό γονιμοποίησης σε συνθήκες έλλειψης βαρύτητας είναι χαμηλότερο σε σχέση με τις συνθήκες κανονικής βαρύτητας. Ωστόσο δεν υπάρχουν ποντίκια ή αρουραίοι που να έχουν αναπτυχθεί καθ'όλη την διάρκεια της ανάπτυξης τους σε συνθήκες έλλειψης βαρύτητας.

Υπάρχουν ειδικές στολές όπως η *2suit* οι οποίες έχουν κατασκευαστεί για τον σκοπό της σεξουαλικής δραστηριότητας μεταξύ 2 ατόμων σε περιβάλλοντα έλλειψης ή χαμηλής βαρύτητας, όπως στο διάστημα ή σε πλανήτες με μικρή βαρύτητα, και γενικότερα ως υποβοηθητικό μέσο στην ευρύτερη προσπάθεια για τον ανθρώπινο αποικισμό του διαστήματος.

Ψυχοκοινωνικά ζητήματα
----------------------

Καθώς τα διαστημικά πληρώματα είναι μικρά σε αριθμό, η σεξουαλική συνεύρεση τους ενδεχομένως να έχει επιπτώσεις ως προς την σχέση εργασίας μεταξύ τους ή με συναδέλφους τους, κάτι που μπορεί να επηρεάσει την επιτυχία της αποστολής.[] Από την άποψη αυτή ζητήματα όπως υγεία και υγιεινή, συμβατότητα χαρακτήρων, ή επιλογή υπάρχοντων ζευγών, θα είναι σημαντικοί παράγοντες στην επιλογή του πληρώματος. Παρόλα αυτά υπάρχει και η άποψη πως όσοι είναι αρκετά αποφασισμένοι να ταξιδέψουν στο διάστημα, δεν θα αποπροσανατολιστούν από την όποια σεξουαλική δραστηριότητα.

Απόπειρες
---------

Τον Ιούνιο του 2015, το διαδικτυακό πορνογραφικό δίκτυο Pornhub ανακοίνωσε πως σκοπεύει να κινηματογραφήσει την πρώτη πορνογραφική ταινία στο διάστημα. Δεν κατόρθωσε ωστόσο να συγκεντρώσει τα απαραίτητα απαιτούμενα κεφάλαια για κάτι τέτοιο, καθώς απαιτούνταν συνολικά 8 άτομα, με 2 ηθοποιούς και 6 άτομα τεχνικό προσωπικό, ενώ σχετικά με τις συζητήσεις που είχε με ιδιωτικές εταιρείες διαστημικών πτήσεων δεν ανέφερε τις ονομασίες τους, το 2008 όμως κατά το *Space.com* η Virgin Galactic απέρριψε προσφορά 1 εκατομμυρίων δολαρίων για την κινηματογράφηση πορνογραφικής ταινίας σε ένα από τα διαστημόπλοια της.

Παρόλα αυτά έχει γυριστεί πορνογραφική ταινία από την εταιρεία παραγωγής Private Media Group με την ονομασία *The Uranus Experiment: Part Two* όπου ένα στιγμιότυπο 20 δευτερολέπτων συμβαίνει σε συνθήκες έλλειψης βαρύτητας κατά την απότομη κάθοδο αεροπλάνου από μεγάλο υψόμετρο. Η κινηματογράφηση ήταν ιδιαίτερα δύσκολη τόσο από τεχνική όσο και από οργανωτική άποψη, και ο προϋπολογισμός επέτρεψε το γύρισμα μόνο μιας σύντομης σκηνής για 20 δευτερόλεπτα με τους πορνογραφικούς ηθοποιούς Σύλβια Σέιντ και Νικ Λανγκ.

Γενικές αναφορές
----------------

Ο συγγραφέας επιστημονικής φαντασίας Ισαάκ Ασίμοφ, ασχολήθηκε με το θέμα σε άρθρο του το 1973 στο οποίο πραγματευόταν το πως θα ήταν το σεξ μέσα σε διαστημόπλοιο, και το ποια θα ήταν τα πιθανά πλεονεκτήματα από την έλλειψη βαρύτητας.Άλλες εκτιμήσεις αφορούν την κίνηση των γυναικείων μαστών σε περιβάλλον έλλειψης βαρύτητας, όπως αυτή του αστροναύτη Μάικλ Κόλινς της αποστολής Απόλλων 11 ο οποίος ανέφερε στην αυτοβιογραφία του πως θα ήθελε να είναι ο κυβερνήτης σκάφους με 2000 γυναίκες ώστε να παρακολουθεί τα στήθη τους να αιωρούνται. Ο συγγραφέας επιστημονικής φαντασίας Άρθουρ Κλαρκ με την σειρά του σημείωσε πως ο ίδιος είχε περιγράψει το ζήτημα νωρίτερα στο μυθιστόρημα του Ραντεβού με τον Ράμα το 1973.Γενικότερα υπάρχει αυξανόμενη κάλυψη σχετικά με τον τομέα αυτό τόσο στην βιβλιογραφία όσο και σε τηλεοπτικά αφιερώματα σχετικά με την ανθρώπινη δραστηριότητα στο διάστημα.

Παραπομπές
----------

1. ↑  Monks, Keiron (9 Απριλίου 2012). «Thrusters on full: Sex in space». *Metro*. Free Daily News Group Inc./Star Media Group. Αρχειοθετήθηκε από το πρωτότυπο στις 10 Νοεμβρίου 2014. Ανακτήθηκε στις 12 Ιουνίου 2015.
2. 1 2  Boyle, Alan (2006-07-24). «Outer-space sex carries complications». *NBC News*. Αρχειοθετήθηκε από το πρωτότυπο στις 2015-04-25.. Ανακτήθηκε στις 2015-06-12.
3. ↑  Caroline Hoek (7 Απριλίου 2012). «Seks in de ruimte: is het mogelijk?».
4. ↑  Kieron Monks (11 Απριλίου 2012). «S'envoyer en l'air dans l'espace». Metro World News.
5. ↑  Hui, Sylvia (2006-06-13). «Hawking Says Humans Must Colonize Space». *Space.com*. Associated Press (Purch). Αρχειοθετήθηκε από το πρωτότυπο στις 2008-05-11.. Ανακτήθηκε στις 2009-01-03.
6. ↑  Hui, Sylvia (2006-06-13). «Hawking: Humans Must Spread Out in Space». *The Washington Post*.. Ανακτήθηκε στις 2015-06-12.
7. ↑  Delange, Catherine (2012-05-20). «The importance of sex in space». *Cosmos*. Αρχειοθετήθηκε από το πρωτότυπο στις 2015-06-12.. Ανακτήθηκε στις 2015-06-12.
8. ↑  Jennings, RT; Santy, PA (1990). «Reproduction in the space environment: Part II. Concerns for human reproduction». *Obstetrical & Gynecological Survey* **45** (1): 7–17. doi:10.1097/00006254-199001000-00006.
9. ↑  Ronca, April E (2003). *Mammalian Development in Space*. **9**, σελ. 217–251. doi:10.1016/S1569-2574(03)09009-9. ISSN 1569-2574.
10. ↑  Sandler, Harold (2 Δεκεμβρίου 2012). *Inactivity: Physiological Effects*. Elsevier. σελ. 11. ISBN 9780323159869.
11. ↑  Francoeur, Robert T.· Noonan, Raymond J. (2004). *The Continuum Complete International Encyclopedia of Sexuality*. A&C Black. σελ. 802. ISBN 9780826414885.
12. ↑  Moyer, Justin Wm (2014-06-10). «Astronauts’ well-kept secret: ‘Space has a smell’» (στα αγγλικά). *Washington Post*. ISSN 0190-8286.. Ανακτήθηκε στις 2017-09-15.
13. ↑  B, Fritzsch· LL, Bruce (Οκτώβριος 1995). «Utricular and saccular projections of fetal rats raised in normal gravity and microgravity». *NLM Gateway Search*. ASGSB Bull. Αρχειοθετήθηκε από το πρωτότυπο στις 9 Αυγούστου 2011. Ανακτήθηκε στις 25 Ιανουαρίου 2014.
14. ↑  Wakayama, Sayaka; Kawahara, Yumi *και άλλοι*. (2009-08-25). Dey, Sudhansu, επιμ. «Detrimental Effects of Microgravity on Mouse Preimplantation Development In Vitro». *PLoS ONE* (Public Library of Science) **4** (8): e6753. doi:10.1371/journal.pone.0006753. ISSN 1932-6203. PMID 19707597. PMC 2727478. Bibcode: 2009PLoSO...4.6753W. Αρχειοθετήθηκε από το πρωτότυπο στις 2015-02-17. .
15. ↑  Crawford-Young, Susan J. (2006). «Effects of microgravity on cell cytoskeleton and embryogenesis» (PDF). *The International Journal of Developmental Biology* **50** (2/3): 183–191. doi:10.1387/ijdb.052077sc. ISSN 0214-6282. PMID 16479487.. Ανακτήθηκε στις 2014-01-25.
16. ↑  «Vanna Bonta Talks Sex in Space». *Femail.com.au*. 19 Αυγούστου 2012. Αρχειοθετήθηκε από το πρωτότυπο στις 22 Μαρτίου 2015. Ανακτήθηκε στις 12 Ιουνίου 2015.
17. ↑  «Sex in Space». *The Universe*. Περίοδος 3. 2008-12-03. History Channel.
18. ↑  «History Channel to air special on 'sex in space'». New Scientist. 17 Δεκεμβρίου 2008. Αρχειοθετήθηκε από το πρωτότυπο στις 15 Σεπτεμβρίου 2016. Ανακτήθηκε στις 15 Σεπτεμβρίου 2017.
19. ↑  Ference, Audrey (2012-10-04). «Celebrate Sputnik Day by Thinking About Space Sex». *The L Magazine*. Αρχειοθετήθηκε από το πρωτότυπο στις 2015-06-12.. Ανακτήθηκε στις 2015-06-12.
20. ↑  Schwartz, Marty (16 Δεκεμβρίου 2012). «1000 Words, 1000 Days: Day 351 – Space-Boinking In The 21st Century!». *The Paltry Sapien*. Αρχειοθετήθηκε από το πρωτότυπο στις 10 Νοεμβρίου 2014.
21. ↑  Gallagher, Barbara (Ιανουάριος 2000). «No Space Sex?». *Scientific American* (Nature Publishing Group) **282** (1): 22. doi:10.1038/scientificamerican0100-22. ISSN 0036-8733. Bibcode: 2000SciAm.282a..22G. .
22. ↑  Harrison, Albert A. (1 Οκτωβρίου 2002). *Spacefaring: The Human Dimension* (αναθεωρημένη έκδοση). Los Angeles: University of California Press. ISBN 978-0-520-23677-6.
23. ↑  Karash, Yuri (16 Μαρτίου 2000). «Sex In Space: From Russia... with Love». *Space.com*. Purch. Αρχειοθετήθηκε από το πρωτότυπο στις 10 Ιουλίου 2008. Ανακτήθηκε στις 25 Ιανουαρίου 2014.
24. 1 2  Moye, David (2015-06-10). «Pornhub Crowdfunds First Porn Shot In Space». *The Huffington Post*. Αρχειοθετήθηκε από το πρωτότυπο στις 2015-06-12.. Ανακτήθηκε στις 2015-06-12.
25. 1 2  Wall, Mike (2015-06-11). «Sex in Space: Porn Group Wants to Crowdfund Zero-G Adult Film». *Space.com*. Αρχειοθετήθηκε από το πρωτότυπο στις 2015-06-12.. Ανακτήθηκε στις 2015-06-12.
26. ↑  Moyer, Justin Wm (2015-06-11). «PornHub crowdfunds for sex tape filmed in space» (στα αγγλικά). *The Washington Post*. ISSN 0190-8286.. Ανακτήθηκε στις 2015-11-21.
27. ↑  «Pornhub launches crowdfund to film porn in space». *CNBC*. Ανακτήθηκε στις 21 Νοεμβρίου 2015.
28. ↑  «Zero Gravity Sex Film Up for Award». *SPACE.com*. 16 Μαΐου 2000. Αρχειοθετήθηκε από το πρωτότυπο στις 20 Ιουνίου 2000. Ανακτήθηκε στις 25 Ιανουαρίου 2014.
29. ↑  «'To Boldly Go': Star Trek, Sex and Space». *SPACE.com*. 16 Μαΐου 2000. Αρχειοθετήθηκε από το πρωτότυπο στις 6 Ιουλίου 2008.
30. ↑  Asimov, Isaac (Ιανουάριος 1973). *Sex in a Spaceship*. Sexology Magazine.  (Science Past – Science Future, 1975)
31. ↑  Sherrod, Robert (1974-08-19). «Lunar Caustic». *Time*.. Ανακτήθηκε στις 2008-08-17.
32. ↑  Clarke, Arthur C. (1974-09-23). «Letters to the Editor». *Time*. Αρχειοθετήθηκε από το πρωτότυπο στις 2012-10-24.. Ανακτήθηκε στις 2017-09-15.
33. ↑  Greene, Nick, *Review: Sex in Space by Laura S. Woodmansee*, About.com,
34. ↑  «NewSpace 2006 Agenda». Space Frontier Foundation. Αρχειοθετήθηκε από το πρωτότυπο στις 15 Ιουνίου 2015. Ανακτήθηκε στις 10 Απριλίου 2015.
35. ↑  «Sex in Space». Outside Magazine. Δεκέμβριος 2006. Αρχειοθετήθηκε από το πρωτότυπο στις 19 Σεπτεμβρίου 2010.
36. ↑  Soren Bowie (15 Νοεμβρίου 2010). «7 Real Suits That Will Soon Make the World A Cooler Place». Cracked.
37. ↑  «Tener bebés en el espacio podría ser peligroso». FayerWayer (Science Feature) Boxbyte en Ciencia, Destacados. Οκτώβριος 2010.

Σχετική βιβλιογραφία
--------------------

* Freitas Jr. Robert (Απρίλιος 1983). «Sex in Space». *Sexology Today* (48): 58–64. .
* Levin, RJ (Αύγουστος 1989). «Effects of space travel on sexuality and the human reproductive system». *Journal of the British Interplanetary Society* **42** (7): 378–82. PMID 11540233.

Εξωτερικοί σύνδεσμοι
--------------------

* Σεξ στο διάστημα: Ένας οδηγός μηδενικής βαρύτητας, του Κώστα Χρήστου - GR Askmen
* Σεξ στο Διάστημα: Μπορεί να το έχουν κάνει... της Ειρήνης Μητροπούλου - Το Βήμα
* Σεξ στο διάστημα; Τώρα μπορείτε με $75 εκατ. Αρχειοθετήθηκε 2016-04-05 στο Wayback Machine. - newmoney.gr